યોગે હંમેશા લોકોનું ધ્યાન આકર્ષિત કર્યું છે અને તેમાંય છેલ્લા ત્રણ વર્ષથી યોગ અંગેની લોક જાગૃતિમાં અસામાન્ય પરિવર્તન આવ્યું છે. પ્રધાનમંત્રી શ્રી નરેન્દ્ર મોદીએ કરેલી અપીલ બાદ સંયુક્ત રાષ્ટ્રએ ૨૧ મી જૂનના દિવસને આંતરરાષ્ટ્રીય યોગ દિવસ જાહેર કરતા તેને સાર્વત્રિક આવકાર સાંપડ્યો હતો અને યોગને પ્રમોટ કરવા માટે ૧૮૭ દેશોએ તેને પ્રાયોજિત કરતા વિશ્વભરમાં કરોડો લોકોના જીવનનો બદલાવ આવ્યો છે. આ સાથે ભારતે આ અર્વાચીન પદ્ધતિમાં સમગ્ર વિશ્વને સહભાગી બનાવ્યું છે અને વિશ્વના મોટા ભાગના દેશો સંસ્કૃતિ, ધર્મ, રાષ્ટ્રીયતા કે ભાષાના બંધનને એક તરફ રાખીને ભારતના મૂળ સંદેશ તરફ આકર્ષાયા છે જે છે વિવિધતામાં એકતા..